**KERESKEDELEM ÉS MARKETING ALAPKÉPZÉSI SZAK**

*1.*[*267*](http://net.jogtar.hu/jr/gen/hjegy_doc.cgi?docid=A0600015.OM#lbj266ida262) *Az alapképzési szak megnevezése:* kereskedelem és marketing (Commerce and Marketing)

*2.*[*268*](http://net.jogtar.hu/jr/gen/hjegy_doc.cgi?docid=A0600015.OM#lbj267ida262) *Az alapképzési szakon szerezhető végzettségi szint és a szakképzettség oklevélben szereplő megjelölése:*

**-** végzettségi szint: alapfokozat (baccalaureus, bachelor; rövidítve: BA)

- szakképzettség: közgazdász kereskedelem és marketing alapképzési szakon

- a szakképzettség angol nyelvű megjelölése: Economist in Commerce and Marketing

*3. Képzési terület:* gazdaságtudományok

*4. Képzési ág:* üzleti

*5. A képzési idő félévekben:* 7 félév

*6. Az alapfokozat megszerzéséhez összegyűjtendő kreditek száma:* 180 + 30 kredit

6.1. A képzési ágon belüli közös képzési szakasz minimális kreditértéke: 80 kredit

6.2.[269](http://net.jogtar.hu/jr/gen/hjegy_doc.cgi?docid=A0600015.OM#lbj268ida262) A specializációhoz rendelhető minimális kreditérték: 27 kredit

6.3. A szabadon választható tantárgyakhoz rendelhető minimális kreditérték: 9 kredit

6.4. A szakdolgozathoz rendelt kreditérték: kritériumkövetelmény kredit nélkül

6.5. A gyakorlati ismeretekhez rendelhető minimális kreditérték: 102 kredit, amelyből az összefüggő szakmai gyakorlat kreditértéke: 30 kredit

*7. Az alapképzési szak képzési célja, az elsajátítandó szakmai kompetenciák:*

A képzés célja olyan gazdasági és üzleti ismeretekkel, kereskedelmi és marketing szaktudással és készségekkel rendelkező gazdasági szakemberek képzése, akik alkalmasak a különböző termékek és szolgáltatások keresletvezérelt beszerzésére és értékesítésére, kis- és középvállalatok kereskedelmi tevékenységének szervezésére és irányítására, továbbá kellő mélységű ismeretekkel rendelkeznek a képzés második ciklusban történő folytatásához.

Az alapfokozat birtokában a kereskedelem és marketing szakon végzettek ismerik:

- a társadalmi, gazdasági, piaci környezetet, mechanizmusait, szervezeteit, működési elveit, fejlődési trendjeit,

- a marketing fogalmát, koncepcióját, eszközrendszerét és módszertanát az üzleti és nonprofit szférában,

- a marketing szerepét a vállalat, intézmény működésében, a marketing kapcsolatát a szervezet más folyamataival, funkcióival,

- a fogyasztói, vevői magatartás folyamatát, a fogyasztóvédelem területét,

- az értékesítési, üzletkötési tevékenység folyamatait, jogi, etikai követelményeit,

- a kereskedelmi vállalatok működését és szervezetét, a kereskedelmi tevékenység főbb munkafolyamatait és technikáit,

- a logisztikai folyamatokat,

- az e-üzlet módszereit és hátterét,

- képesek a marketing értékesítés rövid és középtávú döntési folyamataiban való eligazodásra, a gyors piaci változások felismerésére, azokhoz való alkalmazkodásra.

Az alapfokozat birtokában a kereskedelem és marketing szakon végzettek alkalmasak:

- kis- és középvállalatok kereskedelmi tevékenységének szervezésére és irányítására,

- különböző termékek és szolgáltatások beszerzésére és értékesítésére,

- önálló és csoportmunka végzésére,

- a szervezet funkcionális területeivel és a marketingszolgáltatókkal, beszállítókkal, partnerekkel való együttműködésre,

- reklám, eladás ösztönzési, piackutatási adatok elemzésére, hatékony programok összeállítására és lebonyolításuk ellenőrzésére,

- a kereskedelmi folyamatok elemzésére és tervezésére,

- egyes logisztikai feladatok ellátására,

- a kereskedelem és marketing specifikus szoftverek használatára,

- jelentések, felmérések elkészítésére, szóbeli és írásbeli kommunikációra.

*8. A törzsanyag (a szakképzettség szempontjából meghatározó) ismeretkörök:*

- közgazdaságtani, módszertani és üzleti alapozó ismeretek: 80-90 kredit

matematika, statisztika, informatika, mikro- és makroökonómia, nemzetközi gazdaságtan, pénzügytan, vállalati gazdaságtan, gazdasági jog, marketing, számvitel, menedzsment, üzleti kommunikáció, szaknyelv, környezet-gazdaságtan, alapozó üzleti ismeretkörök;

- társadalomtudományi alapismeretek: 10-20 kredit

EU, általános és gazdasági jogi ismeretek, gazdaságtörténet, szociológia, pszichológia, filozófia;

- szakmai törzsanyag: 70-90 kredit

vállalatirányítás, kereskedelem gazdaságtana, marketing menedzsment, szervezeti magatartás, vállalati pénzügyek, marketingkutatás, külkereskedelmi technikák, marketingkommunikáció, logisztika, média gazdaságtan, továbbá választható szakirányok, amelyek a szak törzsanyagához, a kereskedelem vagy marketing szakanyagához kapcsolódó, a szakképzettség részeként megszerezhető speciális tudást biztosító ismeretek.

*9.*[*270*](http://net.jogtar.hu/jr/gen/hjegy_doc.cgi?docid=A0600015.OM#lbj269ida262) *Szakmai gyakorlat:*

Az alapképzési szakon egy félévig tartó szakmai gyakorlatot kell szervezni.

*10.*[*271*](http://net.jogtar.hu/jr/gen/hjegy_doc.cgi?docid=A0600015.OM#lbj270ida262) *Idegennyelvi követelmények:*

Az alapfokozat megszerzéséhez legalább egy idegen nyelvből államilag elismert középfokú (B2) komplex típusú, a képzési területnek megfelelő szaknyelvi vagy államilag elismert felsőfokú (C1) komplex típusú általános nyelvvizsga vagy ezekkel egyenértékű érettségi bizonyítvány vagy oklevél szükséges.